b'\n_START_ARTICLE_\nShane Walsh\n_START_SECTION_\nSarjakuvassa\n_START_PARAGRAPH_\nShane on Rickin ty\xc3\xb6kaveri, sek\xc3\xa4 paras yst\xc3\xa4v\xc3\xa4. Shanen tie sarjakuvassa kuitenkin p\xc3\xa4\xc3\xa4ttyy lyhyeen, ja t\xc3\xa4m\xc3\xa4n hahmoa ei juurikaan avata. Kuitenkin Rick ja Shane olivat eritt\xc3\xa4in hyviss\xc3\xa4 v\xc3\xa4leiss\xc3\xa4 aina maailmanloppuun asti._NEWLINE_Sarjakuvassa Shane ty\xc3\xb6skentelee kotikaupungissaan poliisina parhaan yst\xc3\xa4v\xc3\xa4ns\xc3\xa4 Rick Grimesin kanssa. Maailman romahdettua Shane auttaa Rickin vaimoa Loria sek\xc3\xa4 poikaa Carl Grimesi\xc3\xa4 selviytym\xc3\xa4\xc3\xa4n. H\xc3\xa4n aloittaa suhteen Lorin kanssa. My\xc3\xb6hemmin Rickin tullessa takaisin Shane tulee hyvin mustasukkaiseksi, koska Lori valitsee Rickin. My\xc3\xb6hemmin Shane menett\xc3\xa4\xc3\xa4 j\xc3\xa4rkens\xc3\xa4 ja yritt\xc3\xa4\xc3\xa4 numerossa 6 tappaa Rickin, mutta Carl ampuu Shanea kaulaan, jolloin t\xc3\xa4m\xc3\xa4 kuolee. Shane n\xc3\xa4hd\xc3\xa4\xc3\xa4n my\xc3\xb6hemmin numerossa 15 zombiksi muuttuneena ja numerossa 37 takaumassa, jossa h\xc3\xa4n keskustelee Lorin kanssa heid\xc3\xa4n suhteestaan.\n_START_SECTION_\nTelevisiossa\n_START_PARAGRAPH_\nTelevisiosarjassa Shane ty\xc3\xb6skentelee poliisina Rickin kanssa ja aloittaa my\xc3\xb6hemmin suhteen Lorin kanssa pelastettuaan t\xc3\xa4m\xc3\xa4n ja Carlin maailman romahtaessa. Shane sanoo Lorille Rickin olevan kuollut, mutta kun Rick kohtaa j\xc3\xa4lleen perheens\xc3\xa4, Lori j\xc3\xa4tt\xc3\xa4\xc3\xa4 Shanen ja t\xc3\xa4m\xc3\xa4 tulee mustasukkaiseksi. Toisella tuotantokaudella Shane muuttuu antagonistimaiseksi p\xc3\xa4\xc3\xa4sankarin sijaan. Muun muassa Dale ep\xc3\xa4ilee Shanen tappaneen Otisin ja pit\xc3\xa4\xc3\xa4 h\xc3\xa4nt\xc3\xa4 uhkana. Kauden toiseksi viimeisess\xc3\xa4 jaksossa Paremmat enkelit Shane juonittelee Rickin keskelle peltoa kauemmas muista ja yritt\xc3\xa4\xc3\xa4 lopulta tappaa t\xc3\xa4m\xc3\xa4n, mutta ep\xc3\xa4onnistuu, koska Rick onnistuu puukottamaan Shanea syd\xc3\xa4meen ja tappamaan t\xc3\xa4m\xc3\xa4n. Rick n\xc3\xa4kee Shanesta hallusinaation kolmannen tuotantokauden jaksossa K\xc3\xa4rsimysten tie._NEWLINE_Shanella on mahdollisesti lapsi, Judith Grimes, mutta t\xc3\xa4st\xc3\xa4 ei olla varmoja, koska my\xc3\xb6s Rick Grimes voi olla t\xc3\xa4m\xc3\xa4n is\xc3\xa4.'